ราคาน้ำมันดิ่งอีกเป็นวันที่ 2
ราคาน้ำมันร่วงลงอีกเกือบ 2 ดอลล์&nbsp; จากความกังวลรอบใหม่ต่อการฟื้นตัวทางเศรษฐกิจ
6 ก.พ. 2553

ราคาน้ำมันร่วงลงอีกเกือบ 2 ดอลล์  จากความกังวลรอบใหม่ต่อการฟื้นตัวทางเศรษฐกิจ
สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนมีนาคม ลดลง 1.95 ดอลลาร์ ปิดที่ 71.19 ดอลลาร์ต่อบาร์เรล หลังจากร่วงลงราว 4 ดอลลาร์เมื่อวันพฤหัสบดี(4 ก.พ.) ส่วนเบรนท์ทะเลเหนือลอนดอน งวดส่งมอบเดือนเดียวกัน ลดลง 2.54 ดอลลาร์ ปิดที่ 69.59 ดอลลาร์ต่อบาร์เรล
ความวิตกที่มีอย่างต่อเนื่องจากเกี่ยวกับหนี้สาธารณะของสมาชิกบางประเทศในยูโรโซนและตัวเลขอันน่าผิดหวังของตัวเลขภาคแรงงานสหรัฐฯที่เปิดเผยออกมาในวันศุกร์(5) จุดชนวนให้นักลงทุนหันไปถือดอลลาร์ และด้วยเหตุนี้เองยังส่งผลให้ดอลลาร์แข็งค่าสุดเมื่อเทียบกับยูโร นับตั้งแต่ช่วงปลายเดือนพฤษภาคมปีก่อนเลยทีเดียว